Atlete laat waai in Germiston’n Argieffoto van Ferdinand Omanyala (Foto: GB Jordaan). Die tweede byeenkoms van Atletiek Suid-Afrika (ASA) se Grand Prix-reeks het Woensdag in Germiston plaasgevind en van die bekendste atlete het oudergewoonte hul spiere gebult. Ferdinand Omanyala – Afrika se vinnigste naelloper – het die 100 m in ŉ tyd van 10.05 sekondes kafgedraf. Cheswill Johnson was die voorste Suid-Afrikaanse atleet in die lopie met sy tyd van 10.37 sekondes. Een van die Afrikaanse Hoër Seunskool (Affies) se blinkste sterre, Eckhart Potgieter, het sy staal in die 200 m gewys toe hy die item met sy tyd van 20.54 sekondes gewen het. Potgieter was destyds saam met Bjorn van Wyk, André Erasmus en Joshua Nel lid van Affies se gedugte 4×100 m-aflosspan wat met ŉ manjifieke tyd van 40.51 sekondes in Roodepoort geseëvier het. In die vroueafdeling het Zenéy van der Walt goud in die 400 m-hekkies gesmaak toe sy die lopie in ŉ tyd van 55.28 sekondes gewen het. Sy het by die eerste byeenkoms in Pretoria vir die Wêreldkampioenskap in die plat 400 m gekwalifiseer. Dan het Marioné Fourie vir die 16de keer op ŉ streep vir haar teenstanders in ŉ plaaslike wedloop hakskene gewys. Die 20-jarige atleet het die 100 m-hekkies met ŉ tyd van 13.00 sekondes gewen. “Ek werk baie hard om die Suid-Afrikaanse rekord te verbeter en om onder die voorste atlete ter wêreld in my item te tel,” het sy vroeër vir Maroela Media gesê. In die hamergooi-item is Leandri Geel so te sê onstuitbaar. Sy het met haar gooi van 66.11 meter haar eie Suid-Afrikaanse rekord verbeter. An outstanding performance by the reigning SA Hammer Throw Champion Leandri Geel who smashed the SA record with a winning distance of 66.11! Leandri just keeps getting better and better! Congratulations and well done to her! #Granpix2 #jointhemovement pic.twitter.com/o80U8VtYGG — Athletics_SA (@AthleticsSA_) April 19, 2023 100 m (mans): Ferdinand Omanyala – 10.05 sekondes 200 m (mans): Eckhart Potgieter – 20.54 sekondes 400 m (mans): Gardeo Isaacs – 45.30 sekondes 800 m (mans): Boitumelo Masilo – 1:47.21 minute 110 m-hekkies (mans): SW Nel – 13.91 sekondes 400 m-hekkies (mans): Sokwakhana Zazini – 49.54 sekondes Hoogspring (mans): Brian Raats – 2,15 meter Diskus (mans): Victor Hogan – 62,48 meter 100 m (vroue): Reabetswe Moloi – 11.65 sekondes 200 m (vroue): Taylon Bieldt – 23.50 sekondes 400 m (vroue): Marlie Viljoen – 51.81 sekondes 800 m (vroue): Charné Swart – 2:04.74 minute 100 m-hekkies (vroue): Marioné Fourie: 13.00 sekondes 400 m-hekkies (vroue): Zenéy van der Walt: 55.28 sekondes